கேள்வி: ஆலம்பூர், ஜோகுலம்பா, ஆந்திரா - வரலாறு குறித்து விரிவாக சொல்லுங்கள்.
பதில்: ஆலம்பூர், சாதவாகனர், நாகார்ஜுனகொண்டா ஆந்திர இசுவாகு மரபினர், சாளுக்கியர், இராஷ்டிரகூடர், மேலைச் சாளுக்கியர், காக்கத்தியர், விஜயநகரப் பேரரசு ,கோல்கொண்டா குதுப் சாகிகள் ஆகியோரின் ஆட்சியின் கீழ் இருந்தது. ஆலம்பூர் முன்பு அலம்புரம், ஹேமலாபுரம் , ஆலம்புரம் என்று அழைக்கப்பட்டது. ஆதம்புரா என்ற பெயரில், மேற்கு சாளுக்கிய மன்னர் ஆறாம் விக்கிரமாதித்தன் ஆட்சியில் கிபி 1101 தேதியிட்ட கல்வெட்டில் குறிப்பிடப்பட்டுள்ளது.
கேள்வி: ஆலம்பூர், ஜோகுலம்பா, ஆந்திரா - கோவில்கள் பற்றி தகவல் சொல்.
பதில்: ஆலம்பூர் நவப்பிரம்மா கோயில்கள் வரலாற்று முக்கியத்துவம் வாய்ந்தவை. மேலும், குறிப்பிடத்தக்க கட்டிடக்கலை திறன்களை பிரதிபலிக்கின்றன. ஸ்ரீசைலம் நீர் மின் திட்டத்தால் ஆலம்பூரில் உள்ள கோயில்களின் அசல் பகுதி நீரில் மூழ்கியதால், கோயில்கள் உயரமான இடங்களுக்கு மாற்றப்பட்டன. பொ.ச. 650 - 750க்கும் இடையில் பாதமியின் சாளுக்கியர்களால் அறிமுகப்படுத்தப்பட்ட வடக்கு கட்டிடக்கலை பாணியில் இந்த கோயில்களின் தனித்துவம் அவர்களின் திட்டத்திலும் வடிவமைப்பிலும் உள்ளது.
கேள்வி: ஆலம்பூர், ஜோகுலம்பா, ஆந்திரா - ஜோகுலம்பா கோவில் குறித்து விரிவாக சொல்லுங்கள்.
பதில்: படிமம்:Dakshayani.jpg சடலத்தை சுமந்து செல்லும் சிவன்]] ஜோகுலம்பா கோவில் தாட்சாயிணி மேல் பற்கள் விழுந்த ஒரு சக்தி பீடமாக கருதப்படுகிறது. தக்சன் யாகமும், தாட்சாயிணியின் தீக்குளிப்பும் சக்தி பீடங்கள் மூலக் கதையாகும். பொ.ச.1390இல் முஸ்லிம் படையெடுப்பாளர்களால் அசல் கோயில் இடிக்கப்பட்டது. 615 ஆண்டுகளுக்குப் பிறகு கோயில் திருப்பணி செய்யப்பட்டது. சக்தி பீடங்கள் தாய் தேவியின் மிகவும் தெய்வீக இருக்கைகள் ஆகும். தாட்சாயிணி தேவியின் சடலத்தை சிவபெருமான் சுமந்து கொண்டு ஆரியவர்த்தம் முழுவதும் சோகத்தில் அலைந்தபோது, இந்த இடங்களில் உடல் உறுப்புகள் விழுந்தன.
கேள்வி: ஆலம்பூர், ஜோகுலம்பா, ஆந்திரா - நவபிரம்மா கோவில்கள் குறித்து விரிவாக சொல்லுங்கள்.
பதில்: ஆலம்பூர் நவபிரம்மா கோயில்கள் சிவன் அர்ப்பணிக்கப்பட்ட ஒன்பது கோயில்களை உள்ளடக்கியது. இந்த கோயில்கள் கிபி 7 முதல் 8 ஆம் நூற்றாண்டைச் சேர்ந்தவை. மேலும், கலை மற்றும் கட்டிடக்கலைக்கு ஆதரவாளர்களான பாதமி சாளுக்கிய ஆட்சியாளர்களால் கட்டப்பட்டது. ஆலம்பூர் கோயிலின் புனிதம் பற்றி கந்த புராணத்தில் குறிப்பிடப்பட்டுள்ளது. பிரம்மா இங்கு சிவபெருமானுக்காக கடும் தவம் செய்ததாக கூறப்படுகிறது. சிவபெருமான் அவர் முன் தோன்றி படைப்பாற்றலை அருளினார். அதனால் பிரம்மேசுவரர் என்ற பெயரும் பெற்றார்.
கேள்வி: ஆலம்பூர், ஜோகுலம்பா, ஆந்திரா - பாபநாசி கோவில்கள் பற்றி விளக்கவும்.
பதில்: பாபநாசி கோவில்கள் என்பது ஆலம்பூருக்கு தென்மேற்கே 2.5 கி.மீ. (1.6 மைல்) தொலைவில் உள்ள பாபநாசி கிராமத்தில் அமைந்துள்ள 9-ஆம் மற்றும் 11-ஆம் நூற்றாண்டுக்கு இடைப்பட்ட இருபத்தி மூன்று இந்துக் கோயில்களின் குழுவாகும். பாபநாசி கோயில்கள் சைவ பாரம்பரியத்தின் நவபிரம்மா கோயில்களுக்கு அருகில் உள்ளன. ஆனால் சில நூற்றாண்டுகளுக்குப் பிறகு இராஷ்டிரகூடர்களாலும், மேலை சாளுக்கியர்களாலும் கட்டப்பட்டது. பாபநாசி கோயில்கள் சதுர வடிவத்துடன் நாகரா கட்டிடக்கலையை காட்சிப்படுத்துகின்றன. நவபிரம்மா கோவில்களுடன், பாபநாசி குழுவும் சைவ மதத்தின் காளாமுகம், பாசுபதம்ஆகிய பிரிவினருடன் தொடர்புடையது.
கேள்வி: ஆலம்பூர், ஜோகுலம்பா, ஆந்திரா - சங்கமேசுவரர் கோவில் குறித்து விரிவாக சொல்லுங்கள்.
பதில்: சங்கமேசுவரம் என்பது சங்கமம் என்ற சொல்லில் இருந்து உருவானது. எனவே இக்கோயில் குடவெல்லி சங்கமேசுவரர் கோயில் என்றும் அழைக்கப்படுகிறது. கோவிலில் காணப்படும் ஒரு கல்வெட்டின் அடிப்படையில், இந்த கோவில் இரண்டாம் புலிகேசி (பொ.ச.610-642 ) காலத்திற்கு முந்தையது . ஆலம்பூரில் உள்ள அனைத்து சாளுக்கியர் கோவில்களிலும் மிகவும் பழமையானது. குடவெல்லி சங்கமேசுவரர் கோவில் முதலில் துங்கபத்திரை, கிருஷ்ணா ஆறுகள் சந்திக்கும் இடத்தில் தற்போதைய இடத்திலிருந்து வடகிழக்கே 20 கி.மீ. (12 மைல்) தொலைவில் அமைந்திருந்தது. 1979 ஆம் ஆண்டு ஸ்ரீசைலம் அணை கட்டுமானப் பணியின் காரணமாக அசல் தளம் நீரில் மூழ்கியபோது இது ஆலம்பூருக்கு மாற்றப்பட்டது.
கேள்வி: ஆலம்பூர், ஜோகுலம்பா, ஆந்திரா - தொல்லியல் அருங்காட்சியகம் பற்றி விளக்கவும்.
பதில்: பால பிரம்மா கோயில் வளாகத்தின் நுழைவாயிலில் தொல்லியல் அருங்காட்சியகம் உள்ளது. ஆலம்பூரின் நவபிரம்மா கோவில்களிலிர்ந்தும், அதன் சுற்றுப்புறங்களிலிருந்தும் மீட்கப்பட்ட சிற்பங்களும், கல்வெட்டுகளின் தொகுப்பையும் இது கொண்டுள்ளது.
கேள்வி: ஆலம்பூர், ஜோகுலம்பா, ஆந்திரா - மக்கள்தொகை என்பது என்ன?
பதில்: 1901 மக்கள் தொகைக் கணக்கெடுப்பின்படி ஆலம்பூரின் மக்கள்தொகை 30,222 ஆக இருந்தது. 1891இல் 27,271 ஆக இருந்தது. தலைமையகமான அலம்பூரில் 4,182 மக்கள் வசிக்கின்றனர். தி இம்பீரியல் கெசட்டியர் ஆப் இந்தியா படி ஆலம்பூர் என்பது ஐதராபாத் இராச்சியம் ராய்ச்சூர் மாவட்டம் ஒரு வட்டமாகும். இது 43 கிராமங்களில் 480 சதுர கிலோமீட்டர் (190 சதுர மைல்) பரப்பளவைக் கொண்டுள்ளது. 2001 மக்கள் தொகைக் கணக்கெடுப்பு, ஆலம்பூரின் மக்கள் தொகை 9350 ஆக இருக்கின்றது. இதில் ஆண்கள் 54% -ம் பெண்கள் 46% ஆக இருக்கின்றனர். ஆலம்பூரின் சராசரி கல்வியறிவு விகிதம் 61% ஆகும். இது தேசிய சராசரியான 59.5% ஐ விட அதிகம்; 64% ஆண்களும் 36% பெண்களும் கல்வியறிவு பெற்றுள்ளனர். மக்கள்தொகையில் 16% பேர் 6 வயதுக்குட்பட்டவர்கள்.
கேள்வி: ஆலம்பூர், ஜோகுலம்பா, ஆந்திரா - நிலவியல் என்பது என்ன?
பதில்: கிருஷ்ணா ஆறு இந்நகரத்தின் வடக்கே மகபூப்நகர் மாவட்டம், துங்கபத்திரை ஆறு கர்நாடக மாநிலத்திலிருந்தும் பிரிக்கிறது. இந்த இரண்டு ஆறுகளின் சங்கமம் இந்தன் கிழக்கில், முன்பு [https://www.google.co.in/maps/place/Kudavelly,+Telangana/@15.9509285,78.2129713,14.22z/data=!4m5!3m4!1s0x3bb5ec4515c6ec87:0xbb4366f68037a998!8m2!3d15.9622104!4d78.217318 குடவெல்லி] கிராமத்தில் அமைந்துள்ளது. ஸ்ரீசைலம் அணை கட்டப்பட்டதால் கிராமம் நீரில் மூழ்கியது. நன்கு அறியப்பட்ட கவிஞர் குடவெல்லி சீனிவாச ராவ் குடவெல்லி கிராமத்தில் வாழ்ந்தார். மேலும், சுரவரம் சுரவரம் பிரதாப ரெட்டி 1934 இல் வெளியிடப்பட்ட கோல்கொண்ட கவுள சஞ்சிகா புத்தகத்தில் இந்நகரம் பற்றி ஆவணப்படுத்தப்பட்டுள்ளது.